
Z A P I S N I K

29. sjednice Vijeća Mjesnog odbora Žitnjak, 
održane 31. listopada 2023., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek

Sjednici predsjedava Mario Kovačić, predsjednik Vijeća.

U radu sjednice sudjeluje stručni referent za rad tijela mjesne samouprave Mihaela Hrženjak.
	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 28. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 


D N E V N I     R  E D

1. Donošenje zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana u 2024.

1. Aktualna komunalna problematika.
1. Razno: izvješća, pitanja i  prijedlozi.

Ad 1.) Donošenje zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana u 2024.

Predsjednik Vijeća Mario Kovačić kratko pojašnjava kako se radi o prijedlogu kojim bi VGČ i VMO imali još jedan Plan kojim bi se dodatno pojasnile aktivnosti za koje se sredstva s pozicije „ostali nespomenuti rashodi poslovanja“ mogu koristiti.
 Sredstva su predviđena za potrebe provođenja raznih aktivnosti poput dana mjesnih odbora, zdravstvenih akcija i slično. 
Predsjednik otvara raspravu. 
Nakon kratke rasprave Vijeće jednoglasno donosi sljedeći


Z A K L J U Č A K
 o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana

1. Vijeće Mjesnog odbora Žitnjak suglasno je s prijedlogom Gradskog ureda za mjesnu samoupravu, promet, civilnu zaštitu i sigurnost za osiguravanje sredstava u svrhu provođenja Plana potreba za aktivnostima, programima i projektima unapređenja kvaliteta života građana.

1. Vijeće Mjesnog odbora Žitnjak predlaže da se za naredno proračunsko razdoblje osiguraju sredstva za potrebe realizacije Plana u iznosu 3.000,00 eura.

1. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Ad 2.) Aktualna komunalna problematika.

Predsjednik Vijeća, Mario Kovačić izvještava vijećnike da se je 20. studenoga 2023., sastao s predstavnicima Sektora za promet, GU za mjesnu samoupravu, promet, civilnu zaštitu i sigurnost, Policijske uprave zagrebačke i VGČ Peščenica Žitnjak a vezano za iznalaženje optimalnog rješenja po pitanju povećanja sigurnosti prvenstveno pješačkih prijelaza koje su obilježeni kod k. br. 59 te u ulici Žitnjak Martinci.
 Napominje da je zajednički usuglašeno da se u cilju povećanja sigurnosti uspostavi oprema za smirivanje prometa na više lokacija nakon što se prijedlog lokacija uputi Službi prometne policije na ishođenje prethodne suglasnosti. Također naglašava da će u što kraćem roku biti izvršen komisijski očevid iz područja javnog gradskog prometa Odjela za organizaciju i upravljanje prometom, a sve u cilju iznalaženja eventualno pogodnijih lokacija izmještanja autobusnih stajališta u odnosu na postojeće lokacije.
Otvara raspravu u kojoj sudjeluju svi vijećnici i koji su zadovoljni daljnjim potezima pitanju prometne problematike.


Ad 3.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.30 sati.

Zapisnik sastavila:
______________
Mihaela Hrženjak

Predsjednik
Vijeća Mjesnog odbora
Žitnjak
_______________________
 Mario Kovačić
